บาทเปิด 34.57/58 กลับมาแข็งค่า
เงินบาทเปิดตลาด 34.57/58 บาทต่อดอลล่าร์ กลับมาแข็งค่าตามภูมิภาค จากแรงขายดอลล์หลังตัวเลขเศรษฐกิจสหรัฐอ่อนแอ
7 ก.ย. 2559

เงินบาทเปิดตลาด 34.57/58 บาทต่อดอลล่าร์ กลับมาแข็งค่าตามภูมิภาค จากแรงขายดอลล์หลังตัวเลขเศรษฐกิจสหรัฐอ่อนแอ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 34.57/58 บาท/ดอลลาร์  แข็งค่าจากวานนี้ที่ปิดตลาดอยู่ที่ระดับ 34.67/69 บาท/ดอลลาร์
"เงินบาทกลับมาแข็งค่าตามภูมิภาค หลังดอลลาร์ถูกเทขายอย่างรุนแรง หลังตัวเลข ISM ของสหรัฐฯออกมาไม่ดี ต่ำสุดในรอบ 5 ปี...อีกทั้งวานนี้ราคาปิดต่ำกว่าราคาตอนเปิดเป็นสัญญาณที่ไม่ดี หมดเวลาของการอ่อนค่าแล้ว"นักบริหารเงิน กล่าว
นักบริหารเงิน คาดว่า วันนี้เงินบาทน่าจะเคลื่อนในลักษณะแข็งค่าต่อเนื่องตามภูมิภาค กรอบการเคลื่อนไหวระหว่าง 34.50-34.65 บาท/ดอลลาร์ โดยสัปดาห์นี้ให้ติดตามการประชุมของธนาคารกลางยุโรป (ECB Meeting)
"น่าจะขึ้นลำบากแล้ว แนวต้าน 34.65 น่าจะเป็นแนวต้านที่แข็งแรงสำหรับสัปดาห์นี้"